VÝZVA NA PREDKLADANIE PONÚK 
(ďalej len ako „výzva“)
zákazka na poskytnutie služieb
podľa § 117 zákona NR SR č. 343/2015 Z. z. o verejnom obstarávaní 
a o zmene a doplnení niektorých zákonov v z. n. p.
(ďalej len ako „ZVO“)
1.	Identifikácia verejného obstarávateľa:
Názov:	Mesto Dunajská Streda
Sídlo:	Hlavná 50/16, 929 01 Dunajská Streda
IČO:	00305383
DIČ:	2021129968
Kontaktná osoba vo veciach zákazky: Mgr. Marián Herceg
Telefón:	+421 918/607 347
Email:	 marian.herceg@dunstreda.eu 
Kontaktná osoba vo veciach verejného obstarávania:
Telefón:	+421 918/607 347
Email:	marian.herceg@dunstreda.eu
2.	Predmet zákazky:
2.1.	Názov zákazky: Zabezpečenie silvestrovského ohňostroja pre mesto Dunajská Streda – 2017.
Kód CPV: 24613200-6 - Ohňostroje, 92360000-2 – Pyrotechnické služby, 60000000-8 – Dopravné služby (bez prepravy odpadu).
2.2.	Druh zákazky: zákazka na poskytnutie služieb.
2.3.	Spôsob vzniku záväzku: objednávka.
3.	Miesto a termín dodania predmetu zákazky:
3.1.	Miesto dodania predmetu zákazky: Mesto Dunajská Streda, lokalita pri Pamätníku obetiam II. sv. vojny v parku na Námestí sv. Štefana.
3.2.	Termín dodania predmetu zákazky: noc z 31.12.2017 na 01.01.2018.
4.	Opis predmetu zákazky a jeho rozsah:
4.1.	Predmetom zákazky je zabezpečenie ohňostroja vrátane dopravy na miesto určenia, zabezpečenia pomocného materiálu, hydroizolácie, či vyčistenia odpaliska.
P.č.	Minimálne technické parametre	Množstvo	Váha pyrozloží
(s odchýlkou ± 50g)	
1.		Comp. 36 ranové, kaliber 30 mm	15 ks	750 g	
2.		Comp. 49 ranové, kaliber 30 mm	35 ks	890–990 g	
3.		Comp. 100 ranové, kaliber 25 mm	20 ks	990 g	
4.		Comp. 49 ranové, kaliber 30 mm „V“ shape	30 ks	890-990 g	
5.		Plaster 10 shot 30 mm	30 ks	220 g	
6.		Kompakt 25 ranový, kaliber 48 mm	10 ks	900-990 g	
7.		Kompakt 20 ranový, kaliber 49 mm	5 ks	900–990 g	
8.		Kompakt 200 ranový, kaliber 20 mm	10 ks	990 g	
9.		Palník selier belot alebo ekvivalent	100 ks	-	
10.		Pyrolock 1-5s alebo ekvivalent	20 ks	-	
11.		Doprava	1 balík	-	
12.		Pomocný materiál, hydroizolácie	1 balík	-	
13.		Montáž ohňostroja a vyčistenie odpaliska	1 balík	-	

4.2 Poskytovateľ je povinný zabezpečiť predmet zákazky vlastnými kapacitami, predmet zákazky nemôže byť zabezpečený subdodávateľsky.
4.3 Dodávateľ sa zaväzuje, že cena za predmet tejto zákazky je konečná. V cene za poskytnutie služby sú zahrnuté všetky náklady na predmet obstarávania.
4.4.	Predmet zákazky požaduje verejný obstarávateľ oceniť v súlade s tabuľkou „Návrh na plnenie kritérií“, ktorá tvorí prílohu č. 1 tejto výzvy.
5.	Variantné riešenie: neumožňuje sa.
6.	Predpokladaná hodnota zákazky: 3.766,50 EUR bez DPH.
7.	Predkladanie cenových ponúk:
Ponuky je potrebné doručiť prostredníctvom poštovej služby, kuriérom alebo doručiť osobne na adresu uvedenú v bode 1 tejto výzvy, v termíne do 12.12.2017, 10:00 hod. Obal ponuky musí byť uzatvorený a neprehľadný.  Na obale (obálke) je potrebné uviesť:
1. Identifikačné údaje uchádzača (obchodné meno, sídlo/adresa, IČO).
2. Heslo: „NEOTVÁRAŤ“.
3. Názov predmetu obstarávania „Zabezpečenie silvestrovského ohňostroja pre mesto Dunajská Streda – 2017“.
4. Meno kontaktnej osoby: Mgr. Marián Herceg.
Ponuky sa predkladajú v slovenskom jazyku a v mene EURO.
8.	Lehota viazanosti ponúk: do 31.12.2017.
9.	Podmienky financovania predmetu zákazky:
9.1	Predmet zákazky bude financovaný z rozpočtu verejného obstarávateľa formou bezhotovostného platobného styku.
9.2	Zálohy ani preddavky nebudú poskytované.
9.3	Fakturácia – splatnosť riadne vystavenej faktúry bude 30 dní odo dňa jej doručenia verejnému obstarávateľovi.
10.	Podmienky účasti uchádzačov:
10.1	Uchádzač predloží doklad o oprávnení podnikať na daný predmet zákazky nie starší ako 3 mesiace ku dňu uplynutia lehoty na predkladanie ponúk.
10.2	Všetky doklady sa predkladajú v 1 originálnej verzii.
11.	Kritérium na hodnotenie cenových ponúk:
11.1	Najnižšia celková konečná cena s DPH za celý predmet zákazky.
12.	Obsah ponuky:
12.1	Ponuka musí obsahovať:
-	Doklady v zmysle bodu 10 tejto výzvy.
-	Platný preukaz odpaľovača ohňostrojov osoby, ktorá zabezpečí odpaľovanie ohňostrojov v zmysle § 34 zákona NR SR č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v z. n. p.
-	Ocenenie predmetu zákazky v súlade s prílohou č. 1 tejto výzvy podpísané štatutárnym zástupcom uchádzača a opatrené pečiatkou uchádzača (ak relevantné) – uchádzač vyplní iba žltou farbou zvýraznené políčka a v prípade potreby rozdielneho zloženia pyrozloží uchádzač môže pozmeniť aj položky predmetu obstarávania.
-	Čestné vyhlásenie uchádzača (príloha č. 2 tejto výzvy) podpísané štatutárnym zástupcom uchádzača a opatrené pečiatkou uchádzača (ak relevantné) – uchádzač vyplní iba žltou farbou zvýraznené políčka.
-	Odpočet splnenia technických parametrov zákazky (príloha č. 3 tejto výzvy) – je návrh technického riešenia uchádzača s uvedením presných názvov výrobkov a všetkých technických parametrov výrobkov vrátane obsahu (váhy) pyrozloží v porovnaní s minimálnymi požiadavkami definovanými verejným obstarávateľom - podpísaný štatutárnym zástupcom uchádzača a opatrený pečiatkou uchádzača (ak relevantné).
Všetky vyššie uvedeného doklady sa predkladajú v 1 originálnej verzii.
13.	Ďalšie informácie verejného obstarávateľa:
13.1	Po vyhodnotení cenových ponúk budú uchádzači písomne oboznámení s výsledkom vyhodnotenia.
13.2	 Úspešnému uchádzačovi bude vystavená objednávka.
13.3	Ak úspešný uchádzač z akéhokoľvek dôvodu nebude súhlasiť s objednávkou, verejný obstarávateľ môže vystaviť objednávku ďalšiemu uchádzačovi v poradí.
13.4	Verejný obstarávateľ si vyhradzuje právo neprijať ani jednu ponuku z predložených ponúk v prípade, že predložené ponuky nebudú výhodné pre verejného obstarávateľa alebo budú v rozpore s finančnými možnosťami verejného obstarávateľa.
13.5	Všetky výdavky spojené s prípravou, predložením dokladov a predložením cenovej ponuky znáša výhradne uchádzač bez finančného nároku voči verejnému obstarávateľovi.

Spracoval: Mgr. Marián Herceg

V Dunajskej Strede, dňa 04.12.2017

JUDr. Zoltán Hájos
primátor mesta

Prílohy: 
Príloha č. 1: Návrh na plnenie kritérií.
Príloha č. 2: Čestné vyhlásenie uchádzača.
Príloha č. 3: Odpočet splnenia technických parametrov zákazky.